open-index/open-wikipedia-markdown huggingface dataset:
Pušnoi (Murmanskin alue)

**Pušnoi** () on maalaiskunta ja sen keskustaajama Murmanskin alueen Kuolan piirissä Venäjällä. Se sijaitsee Kuolajoen sivujoen Voronjan varrella noin 50 kilometriä Kuolan kaupungista etelään. Taajamassa on 1&nbsp;000 ja kunnassa 1&nbsp;700 asukasta (vuonna 2011).

## Maantiede ja asutus
Pušnoin kunnan pinta-ala on 2&nbsp;002,6 neliökilometriä. Se rajoittuu lännessä Kuolan piirin Ylä-Tuuloman sekä pohjoisessa Murmašin ja Kildinstroin kuntiin, idässä Lovozeron piirin Lovozeron kuntaan sekä etelässä Olenegorskiin ja Montšegorskiin. Kunnan alueella virtaa Kuolajoki.

Keskustaajaman lisäksi kuntaan kuuluvat Puljärven (ven. *Pulozero*) kylä, Mokraja Kitsan ja Pestšanyin asutukset sekä Kitsan, Loparskajan ja Taipaleen (*Taibola*) rautatieasemat. Loparskajassa on noin 250 ja Pestšanyissa vajaat 200 asukasta.

## Liikenne ja palvelut
Kunnan läpi kulkevat Murmannin rata sekä Pietarin ja Murmanskin välinen M18-valtatie. Pušnoista on linja-autoyhteydet Kuolaan ja Murmanskiin.

Keskustaajaman palveluihin kuuluvat lastentarha, keskikoulu, lasten musiikkikoulu, kulttuuritalo, kirjasto ja pieni poliklinikka. Eräitä julkisia palveluja on myös Loparskajassa.

## Lähteet
* 

### Viitteet

## Aiheesta muualla
* Pušnoin kunnan sivusto 
* Pušnoin kunta Kuolan piirin sivustolla  
* Pušnoin kunta Murmanskin alueen sivustolla
American Pie Presents: The Naked Mile

**American Pie Presents: The Naked Mile** on komediaelokuva vuodelta 2006. Vaikka elokuvan tapahtumat sijoittuvat Michiganiin, on elokuva kuitenkin kuvattu Ontariossa Kanadassa.

## Tarina

Erik Stifler on ystäviensä kanssa päättämässä lukiota, ja hän on neitsyt. Erik kuuluu Stiflerien sukuun jotka ovat tunnetusti seksipetoja toisin kuin Erik. Tämä kaikki johtuu tyttöystävä, Tracystä joka on kaikin puolin ihana, mutta seksiin hän ei ole vielä Erikin kanssa suostunut. Erään epämukavan välikohtauksen jälkeen Tracy tajuaa, kuinka valmis Erik olisi seksiin, joten Tracy antaa hänelle omatuntovapaan viikonlopun. Erik lähtee kahden ystävänsä Coozen ja Ryanin kanssa Michiganiin, jossa järjestetään *Naked Mile* eli juoksutapahtuma jossa osallistujat juoksevat alasti. Ennen itse juoksua on kuitenkin paljon häslinkiä, kuten muun muassa jalkapallo-ottelu kääpiöitä vastaan.

Juopottelun ja ruohon polttamisen jälkeen koittaa viimein Naked Mile.

## Rooleissa

## Aiheesta muualla
* 
*
Anni (Prätkähiiret)

**Anni** (*Harley*) on kuvitteellinen hahmo Prätkähiiret-sarjassa, jonka loi Rick Ungar. Hahmon ensiesiintyminen oli animaatiosarjan jaksossa Olipa kerran Marsissa, osa 1 vuonna 1996.

## Hahmo
Anni on yksi vapaustaistelijoista. Hän on viehättävä, älykäs ja on myös heidän sairaanhoitajansa. Vinski oli iskenyt silmänsä Anniin, kun he olivat ensimmäisen kerran tavanneet. Oli myös toinenkin joka oli huomannut Annin, vapaustaistelijoiden johtaja Rontti.  Kun Vinski alkoi verrata itseään Rontin mahtaviin kykyihin ja lahjoihin hän tunsi, ettei hänellä olisi mahdollisuuksia. Vinski ei tiennyt, että Annilla oli tunteita häntä kohtaan, eikä Ronttia. Anni järkyttyi pahasti kuullessaan Vinskin kadonneen tehtävää suorittaessaan. Vinski oli huolissaan, koska hänen ainoa toivonsa saada Anni oli hänen ulkonäkönsä. Anni hoiti Vinskin haavat ja teki tälle naamion jota hän pitää edelleen peittääkseen arvet. Vapaustaistelijoiden joukossa ollut Masi, joka paljastui Rottien vakoojaksi sieppasi Annin. Vuoden 2006 sarjassa hänen kerrottiin sieppauksen myötä jääneen elämään Rottien kanssa, kun marsilaiset hiiret eivät löytäneet häntä. Anni ystävystyi häntä auttaneiden Rottien kanssa ja puolestaan auttoi heitä selviytymään sodan jälkeisistä ajoista. Paljastetaan, että sieppauksen jälkeen Anni menetti puolet kasvoistaan ja pitää sen vuoksi naamiota Vinskin tavoin. Hän alkoi vihata Prätkähiiriä koska hänestä tuntuu, että he luopuivat hänestä, vaikka näin ei ollutkaan (etenkin Vinski oli etsinyt häntä laajasti). Siksi hän kääntyi omaa väkeään vastaan ​​ja auttoi Rottia heidän taistelussaan. Kuitenkin lähes katastrofaaliset purkaukset, jotka uhkasivat tuhota Marsin, napsauttavat Annin takaisin todellisuuteen ja pakottavat hänet uhraamaan itsensä Marsin pelastamiseksi. Kun Prätkähiiret ja Santtu myöhemmin tutkivat asiaa, he löysivät vain hänen naamionsa. Turbo, Moto ja Santtu kertoivat Vinskille, että oli mahdollista, että hän selvisi hengissä. Vinski sanoi, että vesi oli tuotu takaisin Marsiin, mitä Anni halusi koko ajan, joten jos hän todella oli poissa, se ei ollut turhaa. Prätkähiiret ja Santtu lupasivat sitten rakentaa Marsin uudelleen "Annia varten".

## Esiintymiset

### Vuoden 1993 sarja
**3. tuotantokausi**
* Olipa kerran Marsissa, osat 1-3

### Vuoden 2006 sarja
* Taistelu tulevaisuudesta
Groupama-FDJ United

**Groupama-FDJ United** (UCI-tallikoodi GFC) on ranskalainen maantiepyöräilyn ammattilaistalli. Tallin pääsponsoreina toimivat vuodesta 2018 lähtien vakuutusalan yritys Groupama ja ranskalainen lottojärjestäjä, Française des jeux, joka aloitti sponsoroinnin jo vuonna 1997. 

Joukkueen nimi oli alun perin Française des Jeux. Vuosina 2003 ja 2004 tallin nimi oli FDJeux.com, mutta tämän jälkeen nimi palautettiin alkuperäiseen asuunsa. Kaudella 2010 nimi vaihtui muotoon FDJ, 2012 FDJ-BigMat ja 2013 ensin FDJ ja kesästä alkaen FDJ.fr. Kausilla 2015–2017 nimi oli jälleen FDJ ja vuodesta 2018 Groupama-FDJ. Talli on kuulunut sekä UCI ProTour- että UCI Continental Circuits -tasoille. Vuodesta 2012 se on ollut jälleen Pro/World Tour -talli.

Tallin johtajana toimii entinen ajaja Marc Madiot, joka urallaan voitti Pariisi–Roubaix -kilpailun. Tallin ajajat ovat pääosin ranskalaisia. Talli ajaa ranskalaisella Lapierre-pyörämerkillä, jossa se käyttää Shimanon osasarjaa.

Vuoden 2003 Ranskan ympäriajossa australialainen aika-ajoon erikoistunut Bradley McGee voitti prologin ja piti muutaman päivän ajan hallussaan kilpailun johtajan keltaista paitaa. Sprintteri Baden Cooke voitti pistekilpailun.

Vuoden 2006 Ranskan ympäriajossa Benoît Vaugrenard piti kahden ensimmäisen etapin ajan hallussaan parhaalle nuorelle ajajalle jaettavaa valkoista paitaa.

Suomalainen pyöräilijä Jussi Veikkanen on ajanut tallissa vuosina 2005–2010 ja uudelleen 2012–2015. 2009 Ranskan ympäriajossa hän saavutti ensimmäisenä suomalaisena niin sanotun arvopaidan voittamalla toisen etapin kolme mäkikiriä. Tämän ansiosta hän jatkoi kilpailua "maillot à pois" eli pilkku- tai pallopaidassa. Aktiiviuransa jälkeen hän on toiminut tallissa apulaisjoukkueenjohtajana.

## Joukkueen kokoonpano
### 2026
Lähde: UCI

## Lähteet

## Aiheesta muualla

* Tallin viralliset kotisivut
Niittyhumala

**Niittyhumala** eli **ahoniittyhumala** (*Prunella vulgaris*) on huulikukkaiskasveihin kuuluva matala siniviolettikukkainen ruoho.

## Ulkonäkö
Niittyhumala on 5–30 cm korkea ruohovartinen kasvi, jonka varret usein matavat pitkin maata. Pitkäruotiset lehdet ovat parittain varressa. Niittyhumala kukkii heinä-elokuussa. Kukinnon runkorakenne on ruskeanvioletti, itse kukat sinivioletteja ja huulimaisia. Kukkien lakastuttua käpymäiset kukinnot näyttävät humalan tähkiltä, vaikka kasvit eivät ole läheistä sukua toisilleen.

## Levinneisyys
Niittyhumalaa esiintyy Suomessa Oulun korkeudelle asti yleisenä, pohjoisempana harvinaisena. Sitä kasvaa myös muualla Euroopassa, Aasiassa ja Amerikassa.

## Elinympäristö
Niittyhumala kasvaa niityillä, pihoilla ja laitumilla.

## Käyttö rohtona
Kansanlääkinnässä on käytetty niittyhumalan murskattuja lehtiä tai siitä keitettyä teetä mm. ihotulehdusten ja kurkkukivun hoitoon. Kasvi on lievästi antiseptinen. 

## Lähteet
* Hämet-Ahti et al: Retkeilykasvio, 1984.

### Viitteet

## Aiheesta muualla
* Kasviatlas 2022: Niittyhumalan eli ahoniittyhumalan (''Prunella vulgaris'') levinneisyys Suomessa.
* Pinkka – Lajintuntemuksen oppimisympäristö: Niittyhumala (''Prunella vulgaris'')
* Luontoportti: Niittyhumala (''Prunella vulgaris'')
* Pohjolan kasvien pauloissa: ''Prunella vulgaris'' – niittyhumala, ahoniittyhumala
* Valokki – nettikasvio: Ahoniittyhumala (''Prunella vulgaris'')
* United States Department of Agriculture (USDA): ''Prunella vulgaris'' 
* Flora of China: ''Prunella vulgaris''
Fontanka

**Fontanka** () on Nevan suuhaara Pietarin kaupungissa Venäjällä. Se irtautuu Nevasta vasemmalle Liteinin ja Troitskin siltojen puolivälistä Kesäpuiston kohdalla ja laskee Nevan suistoon Gutujevskin saaren pohjoispuolella lähellä Pietarin satamaa. Fontanka on pituudeltaan 6,7 km, leveydeltään enimmillään 70 m ja syvyydeltään enimmillään 3,5 m.

## Historia
Ennen vuotta 1719 jokea kutsuttiin "Nimettömäksi" (), sittemmin Fontannajaksi (). Nimi *Fontanka* ("suihkulähde") juurtui käyttöön 1737 sen jälkeen, kun Kesäpuiston suihkukaivot rakennettiin, sillä niiden vesi nostettiin Fontankasta. 1700-luvun puoliväliin saakka Fontanka toimi Pietarin eteläisenä rajana. Arkkitehti Andrei Kvasov suunnitteli kanavan penkeröinnin 1780-1789.

## Nähtävyyksiä
### Palatsit
Fontankan rantakadun varsilla on monia huomattavia aatelispalatseja, kuten Pietari Suuren kesäpalatsi, Šuvalovin palatsi, Ostankinon palatsi, jossa toimii nykyään Anna Ahmatovan museo, Beloselski-Belozerskin palatsi ja keisarillinen Anitškovin palatsi, jossa Nikolai II asui ennen valtaistuimelle nousuaan.

### Fontankan sillat

Fontankan ylittää viisitoista siltaa, joista näyttävimmät ovat Nevan valtakadun kohdalla joen ylittävä Anitškovin silta, Lomonosovin silta, ja sfinksein koristeltu Egyptiläinen silta. Alla luetellaan Fontankan sillat.

* Pesulasilta (Прачечный мост, * Pratšetšnyi most*)
* Panteleimonin silta (Пантелеймоновский мост, *Panteleimonovski most*)
* Belinskin silta (Мост Белинского, *Most Belinskogo*)
* Anitškovin silta (Аничков мост, *Anitškov most*)
* Lomonosovin silta (Мост Ломоносова, *Most Lomonosova)
* Leštukovin silta (Лештуков мост, *Leštukov most*)
* Semjonovin silta (Семёновский мост, *Semjonovski most*)
* Gorstkinin silta (Горсткин мост, *Gorstkin most*)
* Obuhovon silta (Обуховский мост, *Obuhovski most*)
* Izmailovin silta (Измайловский мост, *Izmailovski most*)
* Puna-armeijan silta (Красноармейский мост, *Krasnoarmeiski most*)
* [[Egyptiläinen silta]] (Египетский мост, *Jegipetski most*)
* Englantilainen silta (Английский мост, *Anglijski most*)
* Vanha Kalinkinin silta (Старо-Калинкин мост, *Staro-Kalinkin most*)
* [[Kaleerisilta]] (Галерный мост, *Galernyi most'')

## Katso myös
* Moika
* Gribojedovin kanava

## Aiheesta muualla

* Fontankan kuvia venäläisessä kuvapalvelussa
Kasimo

**Kasimo** () on kylä ja lentokenttä Leningradin alueen Seuloskoin piirissä Karjalankannaksen eteläosassa.

## Lähteet

## Aiheesta muualla
*Kuvia lentokentältä
Yle Elävä arkisto

**Yle Elävä arkisto** tai Ylen Elävä arkisto () on Yleisradion tuottama Internet-palvelu, joka tarjoaa katseltavaksi historiallista ja viihdyttävää televisio-, radio- ja valokuva-aineistoa. Elävän arkiston sisältö koostuu Yleisradion nauhoituksista ja filmiyhtiöiltä ostetuista materiaaleista. Palvelu perustettiin Yleisradion 80-vuotisjuhlien aikana 9. syyskuuta 2006. Sitä ennen oli olemassa YLE Arkki, jonka tarjonta oli suppeampi.

Elävässä arkistossa on videokuvaa, tv-ohjelmia ja vanhoja filmejä noin 4&nbsp;300 tuntia ja äänitallenteita ja radio-ohjelmia  noin 2 500 tuntia. Ohjelmia tai ohjelmanäytteitä taustoittaa yli 13&nbsp;000 artikkelia. Artikkelit kytkeytyvät toimituksen koostamiin laajempiin kokonaisuuksiin sekä aihekategorioihin. Uutta sisältöä tehdään päivittäin toimittajien valikoinnin pohjalta, ajankohtaisiin ilmiöihin liittyen ja mm. yleisön toiveiden perusteella. 

Elävä arkisto on palkittu useilla palkinnoilla, muiden muassa koulutusrahasto KOURAn vuoden sivistysteko -palkinnolla ja tiedonjulkistamisen valtionpalkinnolla. Sivustolla vierailee viikossa noin 150&nbsp;000 eri kävijää. Verkkobrändien arvostus Suomessa -tutkimuksen mukaan Elävä arkisto on erittäin arvostettu verkkobrändi.  Vuonna 2019 Yle Elävä arkisto oli Suomen seitsemänneksi arvostetuin verkkobrändi.

Elävä arkistoa on uudistettu vuosien varrella.  Esim. Elävän arkiston artikkelit on asiasanoitettu YSO:n eli Yleisen suomalaisen ontologian mukaisesti. Vanha puumainen navigaatiorakenne purettiin ja hakua kehitettiin, myös palvelun ulkoasu uudistettiin. Artikkeleiden yhteyteen liitettiin mahdollisuus muisteluun. Myös Ylen ulkopuolisilla sivustoilla on oikeus upottaa Elävän arkiston sisältöä. Nykyisin Elävän arkiston nimikkeen alta löytyy sisältöä myös Yle Areenasta. Areenaan on julkaistu mm. useita vanhoja tv-sarjoja ja radiokuunnelmia.

Elävän arkiston päällikkönä toimi sen perustamisesta alkaen vuoteen 2018 asti filosofian tohtori, ohjelmapäällikkö Reijo Perälä. 

## Nettiradio
*Elävän arkiston nettiradio* oli Yle Elävän arkiston verkkosivuilla toiminut radiokanava, joka lähetti ohjelmaa ympäri vuorokauden 16.2.2020 asti. Ohjelmisto koostui Ylen alkuperäisistä radio-ohjelmista ja myöhemmin tehdyistä dokumenteista. Ohjelmat oli koonnut Jukka Lindfors. Elävän arkiston nettiradion korvannut audiopalvelu avattiin Yle Areenassa 14.2.2020. 

## Logoja

Tiedosto:Yle Elävä Arkisto logo.png|Elävän arkiston logo vuoteen 2015
Tiedosto:Yle Arkivet logo.jpg|Yle Arkivetin logo vuoteen 2015


## Katso myös
*Yle Areena
*Tehosto

## Lähteet

## Aiheesta muualla

* Yle Elävä arkisto
* Yle Arkivet
* Elävä arkiston nettiradio
* Yle Blogi 9.9.2016: Kymmenen vuotta täyttävä Yle Elävä arkisto on nettipalvelujen pioneeri
Isetnofret

**Isetnofret** tai **Isis-nofret** oli yksi faarao Ramses II:n kuninkaallisista vaimoista ja Merenptahin äiti. Hän oli faaraon suosikin, Nefertarin, jälkeen tunnetuin vaimoista ja oli kuningattarena Nefertarin kuoltua (Ramseksen 24. hallintovuodella). Hänellä oli ainakin kolme poikaa ja kaksi tytärtä.

Hänen lapsiinsa kuuluivat:
* Prinssi Rameses B, Ramseksen kruununprinssi tämän 25–50. hallintovuosina.
* Prinssi Khaemwase, Ptahin ylipappi. Kruununprinssi Ramseksen 50–55. hallintovuosina.
* Faarao Merenptah, Ramseksen 13. poika ja tämän seuraaja.
* Prinsessa Bintanath, esikoistytär ja myöhemmin Ramseksen vaimo.
* Prinsessa Isetnofret II, Merenptahin vaimo.
* Prinssi Sethi (?)
* Prinsessa Nebettawy (?)
Monacon Grand Prix 1959

**Monacon Grand Prix 1959** oli Formula 1 -sarjan osakilpailu, joka ajettiin 10. toukokuuta 1959 Monacon radalla. Kilpailu oli kauden avauskilpailu, ja sen voitti Jack Brabham.

## Tulokset

## Muuta

* Ensimmäinen kilpailu: Lucien Bianchi, Alain de Changy, Pete Lovely, Jean Lucienbonnet, Bruce McLaren
* Viimeinen kilpailu: Alain de Changy, Maria Teresa de Filippis, Jean Lucienbonnet, André Testut
* Jack Brabhamin ensimmäinen osakilpailuvoitto.

## Lähteet
Indianapolis 500 1959

**Indianapolis 500 1959** oli Formula 1 -sarjan osakilpailu, joka ajettiin 30. toukokuuta 1959  Indianapolis Motor Speedway -radalla. Kilpailun voitti Rodger Ward.

## Tulokset

## Lähteet
Hollannin Grand Prix 1959

**Hollannin Grand Prix 1959** oli Formula 1 -sarjan osakilpailu, joka ajettiin 31. toukokuuta 1959 Circuit Park Zandvoort -radalla. Kilpailun voitti Jo Bonnier, jolle voitto oli uran ensimmäinen ja samalla ainoa. Lisäksi Bonnier otti uransa ainoan palkintosijan. Hän oli myös ensimmäinen Formula 1 -kilpailun voittanut ruotsalainen.

## Tulokset

## Muuta
*Nopein kierros: Stirling Moss 1'36.700

## Lähteet
Rasvanahka

**Rasvanahka** () on kuvitteellinen päävastustaja Prätkähiiret-sarjassa. Rick Ungarin luoma hahmo teki ensiesiintymisensä vuonna 1993 animaatiosarjan jaksossa Hanat auki!.

Rasvanahka on Lalli Leipäjuuston kompelö ja tunaroiva ykkösmies, joka on valmiina johtamaan joukkojaan yrittäessään päästä eroon Prätkähiiristä. Hänen piti olla alun perin superkelmi, jonka Leipäjuusto pyysi Nuikin hankkimaan, kun he olivat Marsissa, mutta paikalle saapuessaan hän olikin vain yksi tunari. Rasvanahka ampui vahingossa singolla prätkähiiriä, jotka plutolaiset myöhemmin vangitsivat. Sittemmin Leipäjuuston jouduttua työskentelemään Maassa yhdessä Nuikin ja Fredrik-Mutantin kanssa, Rasvanahka on työskennellyt tietämättään ilmaiseksi Leipäjuuston käskynalaisena. Rasvanahan iho tuottaa jatkuvasti mustaa öljymäistä rasvaa, mistä hänen nimensä on johdettu.

Vuoden 2006 sarjassa Rasvanahka oli siirtynyt Rami Palkin apulaiseksi ja hänen viimeinen esiintymisensä oli Kissatronien sodan lopussa, missä hän oli nyt ottanut haltuunsa Palkin teollisuuden vihdoin saavuttaen ansaitsemansa menestyksen.
  
## Muissa medioissa
*Biker Mice from Mars -videopelissä Rasvanahka on pelattavana hahmona. Se on ajopelissä arvoltaan huonoin kilpailija yhdessä Moton kanssa. Peli julkaistiin Super Nintendolle vuonna 1994.
Ranskan Grand Prix 1959

**Ranskan Grand Prix 1959** oli Formula 1 -sarjan osakilpailu, joka ajettiin Reims-Gueux -radalla 5. heinäkuuta 1959. Kilpailun voitti Tony Brooks, jolle voitto oli kauden ensimmäinen.

## Tulokset

## Muuta
*Nopein kierros: Stirling Moss 2'22.800

## Lähteet
Britannian Grand Prix 1959

**Britannian Grand Prix 1959** oli Formula 1 -sarjan osakilpailu, joka ajettiin 18. heinäkuuta 1959 Aintreen radalla. Kilpailun voitti Jack Brabham, jolle voitto oli kauden toinen.

## Tulokset

## Muuta
*Nopein kierros: Stirling Moss & Bruce McLaren 1.57,000

## Lähteet
Saksan Grand Prix 1959

**Saksan Grand Prix 1959** oli Formula 1 -sarjan osakilpailu, joka ajettiin 2. elokuuta 1959 AVUS-radalla Berliinissä. Kilpailun voitti Tony Brooks, jolle voitto oli kauden toinen. Kyseinen kilpailu on ainoa AVUS-radalla ajettu Saksan GP. Osakilpailu siirrettiin pois Nürburgringiltä poliittisista syistä sotaa edeltäneelle AVUS:in kilparadalle.

## Kilpailu
Osakilpailun erikoisuus oli kisapituuden jakaminen kahteen 30 kierrosta kestävään osioon, koska rata muodostui kahdesta pitkästä Saksan moottoritieosuudesta, joita yhdisti kaksi silmukkaa. Pitkien ja nopeiden suorien ansiosta rata soveltui parhaiten Ferrarille, joka otti kilpailusta kolmoisvoiton (voitto oli tallille mieleinen, koska Italian metallityöläisten lakon vuoksi talli ei voinut osallistua Britannian GP:hen).

Ferrarin ainoan haastajan Cooperin autot yrittivät taistella voitosta, mutta kärsivät vakavista teknisistä ongelmista moottorin ja vaihteiston osalta. Toisen osion lopussa Ferrarin kuljettajat vaihtoivat sijoituksia keskenään ylivoimaisessa johdossa.

## Tulokset

## Muuta
*Paalupaikka: Tony Brooks 2.05,900
*Nopein kierros: Tony Brooks 2.04,5
*Kilpailua synkensi F1-sarjassa samalla kaudella ajaneen Jean Behran kuolema 1. elokuuta samalla radalla ajetussa rinnakkaisluokkien urheiluautokilpailussa, jossa hän menetti autonsa hallinnan ja lensi ulos autosta osuen lippupylvääseen.

## Huomautukset

## Lähteet
Portugalin Grand Prix 1959

**Portugalin Grand Prix 1959** oli Formula 1 -sarjan osakilpailu, joka ajettiin 23. elokuuta 1959 Monsanto Park -radalla. Kilpailun voitti Stirling Moss, jolle voitto oli kauden ensimmäinen.

## Tulokset

## Muuta
*Nopein kierros: Stirling Moss 2'5.070

## Lähteet
Italian Grand Prix 1959

**Italian Grand Prix 1959** oli Formula 1 -sarjan osakilpailu, joka ajettiin 13. syyskuuta 1959 Monzan radalla. Kilpailun voitti Stirling Moss.

## Tulokset

## Muuta
*Nopein kierros: Phil Hill 1'40.400

## Lähteet
Eero Silvasti

**Eero Ananias Silvasti** (19. syyskuuta 1932 Joroinen – 21. maaliskuuta 2006 Tampere) oli suomalainen toimittaja ja kirjailija. Silvasti oli tunnettu Yle TV2:n haastatteluohjelmistaan ja dokumenteistaan. 

Silvasti opiskeli Tampereen Yhteiskunnallisessa korkeakoulussa vuosina 1956–1958. Vuonna 1959 hänet palkittii J. H. Erkon kirjoituskilpailussa. Silvasti aloitti televisiouransa Tamvisiossa, jossa hän teki sanomalehtikatsausta *Saksittua ja silmäiltyä*. Hän työskenteli vuodesta 1966 Yle TV2:n toimittajana, toimitussihteerinä ja 1970-luvun alkupuolella TV2:n teatteritoimituksen päällikkönä. Hän kirjoitti muun muassa tositapaukseen perustuvan näytelmän *Sortuma* (1968). Tämän ja Silvastin toisen televisionäytelmän *Liljankukka* (1973) ohjasi Jarmo Nieminen.. Radioteatterille Silvasti kirjoitti kuunnelmat *Iltakävely*, *Siperian hiihtäjä*, *Kihlaus kello kuusi* ja *Balladi Urho Pulkkisen elämästä*. Silvasti toimi kolumnistina muun muassa Ilta-Sanomissa, Helsingin Sanomissa ja Aamulehdessä.

Vuonna 1998 Silvasti oli yksi valtion journalistipalkinnon saajista. Sen palkintoperusteluissa korostettiin Silvastin harvinaista kykyä faktan kertomiseen sekä perinteisen asiatyylin että fiktion keinoin, yhdistävänä tekijänä maailmankuvan etsintä ja toiminnan tulkinta. Silvasti palkittiin myös keskustelujen ja haastattelusarjojen tekijänä ja osallistuvana kommentoijana erityisesti Suomen historiasta ja journalismin tilasta.

## Teokset
* 
* 
* 
* 
* 
* 

## Lähteet

## Aiheesta muualla
* Eero Silvastin muistokirjoitus Helsingin Sanomissa
Ҕ

**Ҕ** on kyrillinen kirjain. Se sisältyy abhaasin ja jakuutin aakkosiin. Ҕ on muodostettu kyrillisestä kirjaimesta г lisäämällä siihen keskikoukku.

## Ääntäminen
Ҕ on abhaasissa aakkosten viides kirjain, ja sillä merkitään soinnillista velaarista frikatiivia [ɣ]. Jakuutissa ҕ on aakkosten kuudes kirjain, ja sillä merkitään sekä soinnillista velaarista frikatiivia [ɣ] että soinnillista uvulaarista frikatiivia [ʁ].
Zara Whites

**Zara Whites** (o.s. **Esther Kooiman**, tunnettu myös nimellä Esther Spincer, s. 8. marraskuuta 1968 Hoeksche Waard, Alankomaat) on alankomaalainen pornonäyttelijä.

Whites aloitti uransa 19-vuotiaana Italiassa toimien yläosattomana tanssijana televisiosarja *Colpo Grossossa*. Hänestä otettiin myös valokuvia muun muassa *[[Playboy]]*- ja *[[Penthouse]]*- lehtiin, minkä jälkeen hän päätti kokeilla pornoelokuvia. Vuosina 1990-1992 hän esiintyi yhteensä 22 pornoelokuvassa sekä Euroopassa että Yhdysvalloissa. Vuoden 1992 jälkeen hän suuntautui soft coreen ranskalaisen televisiosarjan *Joyn* myötä ennen eläkkeelle jääntiään. Hän on osallistunut myös eläinten oikeuksia puolustaviin tapahtumiin.

Whites on naimisissa pornonäyttelijä Roberto Malonen kanssa. Hänen omaelämäkertansa *Je suis Zara Whites mais je me soigne* julkaistiin vuonna 2006.

## Lähteet

## Aiheesta muualla
*
Individuaatio

**Individuaatio** eli yksilöityminen tarkoittaa yksilön koko elämän jatkuvaa itseksi tulemisen prosessia. Siinä ihminen tutustuu persoonallisuuteensa ja pohtii merkittäviä asioita, kuten kuka olen ja mitkä ovat mielipiteeni. Individuaatio ei ole minkään tietyn tiedon tai taidon oppimista, vaan ihmisenä olemisen oppimista.

## Lähteet
*Aikuistuvan yliopisto-opiskelijan tulevaisuudensuunnitelmat, pdf, sama html-tiedostona
Turbo (Prätkähiiret)

**Turbo** () on kuvitteellinen sankarihahmo Prätkähiiret-sarjassa. Rick Ungarin luoma hahmo teki ensiesiintymisensä vuonna 1993 animaatiosarjan jaksossa Hanat auki!.

## Hahmo

Turbo on Prätkähiirten vastuuntuntoinen johtaja. Hän on vaaleanruskeaturkkinen hiiri punaisine silmineen. Turbolla on kaksi veljestä, Vinski ja Moto. Turbo on kolmikon älykkäin ja rauhallisin. Hänellä on yksi heikkous huolimatta siitä, miten urheilullinen ja taitava taistelija onkaan, hän nimittäin on lähes sokea. Turbo menetti näkönsä taistellessaan Marsin vapaudesta plutolaisia vastaan. Ennen kuin hiiret pakenivat laboratoriosta, Nuikki korvasi Turbon silmät uusilla bionisilla silmillä, mutta hän ei ehtinyt asentaa Turbon bionisia silmiä oikealle taajuudelle ja sen vuoksi hän näkee kaiken valkoisena ja joutuu käyttämään kaverinsa Rontin antamia laseja ja kypäränsä suojavisiiriä, jotta näkisi paremmin. Turbo käyttää myös oikeassa kädessään sormetonta hanskaa, jossa on kolme protonipuikkoa, jotka vahvistavat hänen nyrkiniskujaan. Turbo on suoriutunut tehtävissään niin hyvin, että hänet ylennettiin yhden tähden kenraaliksi.

### Tausta ja sukulaiset
Vinskin tavoin Turbon tausta on aivan pimennossa. Hänen suvustaan ei ole mainittu mitään lukuun ottamatta muutamia mainintoja hänen äidistään. Rontti perusti vapaustaistelijoiden organisaation ja toimi mentorina erityisesti Turbolle, Motolle ja Vinskille, joista hän kehitti loistavia taistelijoita. Turbolla on tyttöystävä, Minni, josta tuli vapaustaistelijoiden kenraali sen jälkeen kun Turbo, Moto ja Vinski olivat lähteneet Marsista.

## Turbon prätkä
Turbo omistaa mustan Harley-Davidson Softail tyylisen prätkän, jossa on laseraseita, rakettimoottorit, hinausköysi ja tekoäly. Vuoden 2006 sarjassa Turbon prätkä koki suurimman muutoksen. Se kuitenkin muistuttaa entistä enemmän Softail-mallia. Myös väritys sai vanhan mustan sijaan uuden vihreän värityksen.

## Muissa medioissa
### Videopelit
*Biker Mice from Mars -videopelissä Turbo on pelattavana hahmona. Se on ajopelissä arvoltaan neljänneksi paras kilpailija. Peli julkaistiin Super Nintendolle vuonna 1993.
*Biker Mice from Mars -videopelissä Turbo on pelattavana hahmona. Pelissä voi pelata Turbolla prätkän kanssa ja ilman prätkää tietyillä tasoilla. Pelissä Turbon prätkä on arvoltaan paras prätkähiiri kolmikosta. Peli julkaistiin vuonna 2006 Playstation 2:lle ja Nintendo DS:lle.

## Hahmoa näytelleet

## Lähteet

## Aiheesta muualla
*bikermice4ever
*BMFM06
Yhdysvaltain Grand Prix 1959

**Yhdysvaltain Grand Prix 1959** oli Formula 1 -sarjan osakilpailu, joka ajettiin 12. joulukuuta 1959 Sebring Raceway -radalla. Kilpailu oli kauden viimeinen, ja sen voitti Bruce McLaren, jolle voitto oli uran ensimmäinen. 

Kilpailun viimeisellä kierroksella Jack Brabhamilta loppui bensa, mutta muut olivat niin paljon jäljessä, että hän työnsi autonsa maaliin ja varmisti mestaruutensa. Lisäksi kilpailua pitkään johtanut Stirling Moss oli keskeyttänyt kilpailunsa vaihdelaatikkovikaan.

## Tulokset

## Lähteet
Vinski (Prätkähiiret)

**Vinski** () on kuvitteellinen sankarihahmo Prätkähiiret-sarjassa. Rick Ungarin luoma hahmo teki ensiesiintymisensä vuonna 1993 *Prätkähiiret*-animaatiosarjan jaksossa Hanat auki!.

## Hahmo
Vinski on sankarikolmikon nuorin ja innokkain. Hänen kaksi veljestä ovat nimeltään Turbo ja Moto. Vinski on kapinallinen, peloton ja rakastaa kaikkea johon liittyy vaaraa ja sen lisäksi hänellä on iso ego. Vinski ei myöskään pidä työnteosta, kuten eivät muutkaan Prätkähiiret. Hän myös tykkää flirttailla kovasti Santun, Prätkähiirten mekaanikon kanssa ja lisäksi kutsuu tätä lähes aina nimillä Santtu-typy, kulta tai söpöläinen, mikä myös viittaa pienoiseen flirttailuun. Vinski on ainakin jollain tavalla ihastunut Santtuun, minkä voi olettaa siitä, että hän tekisi mitä vain Santun puolesta. Vinski joutuu usein pulaan impulsiivisuutensa ja uhkarohkean asenteensa takia. Hän on saanut ikuisen arven Marsissa käydyssä sodassa plutolaisia vastaan. Ohjuksen osuttua kolmikkoon heidän hyökätessä kohti plutolaisia, hän menetti oikean puolen kasvoistaan. Sekin kuitenkin korjattiin, kun Anni laittoi mukautuvan titaaninaamion Vinskin kasvoille. Vinskillä on myös kaksi nappia vasemmassa korvassaan. Hän on yleensä paidaton, vaikka hänellä onkin vihreä X-ristinmuotoinen patruunavyö paljaan rintansa päällä ja hänellä on myös laajenevia soihtuja vyössään. Hän käyttää Prätkähiirten tunnusvyötä, jossa on tummansiniset farkut ja nepparit sivuilla. Hänellä on tavalliset säärisuojat ja mustat saappaat. Vuoden 2006 sarjassa hänen housunsa ovat vaaleansiniset ja saappaat ovat hieman erilaiset. Eräässä jaksossa paljastui, että Vinski on allerginen kissoille ja hän pelkää lepakoita.

### Tausta ja sukulaiset
Vinskin tausta on lähes mysteeri, vaikkakin osa hänen sukulaisistaan on mainittu. Hänen äitinsä mainittiin kerran, mutta muiden hiirten tavoin Vinskin isästä ei ole mitään tietoa. Kenties hänen tunnetuin sukulainen on vuoden 2006 sarjassa esitelty täti, joka on avaruus-merirosvo. Vinski kuului jo hyvin nuorena vapaustaistelijoihin ja oli erityisesti Moton ja Turbon kanssa muodostanut oman tuhoisan kolmikon, jota Rontti valmensi tuleviksi huipputaistelijoiksi.

## Vinskin prätkä
Punainen, nopea ja kilpaurheilullinen prätkä on kuin omistajansa Vinski. Kuten muutkin prätkät myös tämäkin moottoripyörä sisältää erikoilisäyksiä, kuten ohjuksia, laseraseita, hinaus- ja kiipeilyköyden, sekä rakettimoottorit. Lisäksi sillä on oma tekoäly, joka vastaa omistajansa kutsuihin.

## Muissa medioissa
### Videopelit
*Biker Mice from Mars -videopelissä Vinski on pelattavana hahmona. Se on ajopelissä arvoltaan paras kilpailija yhdessä Lalli Leipäjuuston kanssa. Peli julkaistiin Super Nintendolle vuonna 1993.
*Biker Mice from Mars -videopelissä Vinski on pelattavana hahmona. Pelissä voi pelata Vinskin prätkän kanssa ja ilman prätkää tietyillä tasoilla. Peli julkaistiin vuonna 2006 Playstation 2:lle ja Nintendo DS:lle.

## Hahmoa näytelleet

## Lähteet

## Aiheesta muualla
*bikermice4ever
*BMFM06
Ӗ

**Ӗ** on kyrillinen kirjain. Se sisältyy tšuvassin aakkosiin ja on aakkosjärjestyksessä yhdeksäs kirjain. Se esiintyy ensi kerran Ivan Jakovlevin vuonna 1873 julkaisemassa tšuvassin aakkostossa. Ӗ on muodostettu kyrillisestä kirjaimesta е lisäämällä siihen lyhyysmerkki. Kirjain on samannäköinen kuin latinalaisen kirjaimiston ě.

## Ääntäminen
Ӗ on tšuvassissa vokaali, jonka äännearvo vaihtelee suuresti. Sillä merkitään laveaa suppeaa etuvokaalia [], laveaa puolisuppeaa keskivokaalia [] ja pyöreää puoliväljää keskivokaalia [].
André Pilette

**André Pilette** (6. lokakuuta 1918 Pariisi, Ranska – 27. joulukuuta 1993 Etterbeek, Bryssel, Belgia) oli belgialainen Formula 1 -kuljettaja. Hän osallistui neljääntoista Grand Prix -kilpailuun keräten kaksi pistettä Belgian GP:stä 1954 ajamalla viidenneksi. Hänen pojastaan Teddy Pilettesta tuli myös kilpa-ajaja. Myös hän osallistui muutamaan Formula 1 -kilpailuun.

## Formula 1 -tulokset
(**lihavoitu** kilpailu tarkoittaa, että kilpailusta tuli pisteitä)

## Lähteet
Hyökkäämättömyyssopimus

**Hyökkäämättömyyssopimus** on sopimus kahden tai useamman valtion välillä, jossa luvataan välttää sotaa tai aseistettua konfliktia maiden välillä ja ratkaista erimielisyydet rauhanomaisilla neuvotteluilla. 

Hyökkäämättömyyssopimus oli suosittu diplomatian muoto 1920- ja 1930-luvuilla, mutta on menettänyt suosiotaan toisesta maailmansodasta alkaeen. Tunnetuin hyökkäämättömyyssopimus on Saksan ja Neuvostoliiton välillä vuonna 1939 solmittu Molotov–Ribbentrop-sopimus, joka kesti kunnes Saksa hyökkäsi Neuvostoliittoon 22. kesäkuuta 1941.

## Hyökkäämättömyyssopimuksia

## Lähteet
Albanyn piirikunta (New York)

**Albanyn piirikunta** on Yhdysvaltojen New Yorkin osavaltiossa sijaitseva piirikunta. Piirikunnan hallinnollinen keskus on Albany, joka on samalla New Yorkin osavaltion pääkaupunki. Piirikunnassa asui vuoden 2010 väestönlaskennassa 304&nbsp;204 ihmistä.

## Historia
Albanyn piirikunta on nimetty Yorkin ja Albanyn herttuan mukaan, josta tuli myöhemmin Englannin, Irlannin ja Skotlannin kuningas Jaakko II. Piirikunta kuuluu niihin 12 alkuperäiseen piirikuntaan, jotka muodostivat New Yorkin provinssin vuonna 1683. Alun perin se käsitti määrittelemättömän laajan alueen. Siihen kuului nykyinen Vermontin osavaltio kokonaan ja New Yorkin osavaltio Dutchessin ja Ulsterin piirikunnista pohjoiseen. Lännessä piirikunta ulottui teoriassa Tyynellemerelle saakka.

## Maantiede
United States Census Bureaun mukaan piirikunnan pinta-ala on 1&nbsp;381 km², josta 1&nbsp;356 km² on maata ja 25  km² (1,83 %) on vettä. Piirikunta sijaitsee New Yorkin osavaltion itäisessä keskiosassa käsittäen alueen etelään ja länteen  Mohawk- ja Hudson-jokien yhtymäkohdasta. Itärajana on Hudson-joki ja osa pohjoisrajaa Mohawk-joki. 

Pinnanmuodot vaihtelevat Hudson- ja Mohawk-jokien seudun tasaisesta lounaisosien  vuoristoiseen, missä alkaa Catskills-vuoristo. Korkein kohta on 658 metriä merenpinnasta, alhaisin hieman merenpinnan yläpuolella Hudson-joen varrella.

## Naapuripiirikunnat
*Schenectadyn piirikunta - pohjoisessa
*Saratogan piirikunta - koillisessa
*Rensselaerin piirikunta - idässä
*Columbian piirikunta - kaakossa
*Greenen piirikunta - etelässä
*Schoharien piirikunta - lännessä

## Kuvia

File:Fullers Flyovers bridges over Western Turnpike, Fullers, NY.JPG|Vanha rautatiesilta Fullersissa
File:Crossgates mall.JPG|Crossgates-ostoskeskus Guilderlandissa
File:2015-08-20 14 54 11 "Welcome to Albany, Capital of New York State" sign along the New York State Thruway (Interstate 87) northbound in Bethlehem, New York.jpg|Kyltti ennen Albanya
File:Westerlo Library - panoramio.jpg|Kirjastomuseo Westerlossa
File:Albany Felt Company main building.jpg|Vanha huopatehdas Albanyssa
File:ThacherParkPano.jpg|John Boyd Thacherin kansallispuisto
File:District School No. 7 Coeymans Hollow NY May 10.jpg|Pieni koulu Coeymans Hollow’ssa


## Lähteet

## Aiheesta muualla
Väliasema

**Väliasema** (V-asema) oli talvisodassa Karjalankannaksella sijainnut toinen puolustuslinja, joka kulki Lihaniemi–Näykkijärvi–Muolaanjärvi–Vuoksi–Kiviniemi–Kiimajärvi–Pyhäjärvi–Laatokka-linjaa pitkin ja sen rakennustyöt aloitettiin talvisodan alussa. 

Mannerheim-linjan murtuessa helmikuun puolivälissä 1940 linja oli pahasti kesken. Sitä ei ollut edes linnoitettu Kiviniemi–Kiimajärvi–Pyhäjärvi–Laatokka-alueelta. 4. Divisioonan ”oma väliasema” kulki Koivistonsaari–Humaljoki–Makslahti–Uuras–Lihaniemi kautta (alue oli lähes täysin linnoittamaton helmikuun puolivälissä). Väliasemaa puolustivat suomalaiset 4.D, 5.D, 23.D, 1.D, 2.D ja 8.D. Venäläiset iskivät väliasemaa vastaan kuuden armeijakunnan voimin. 

Taistelu väliasemasta kesti noin kymmenen päivää, 18.–27. helmikuuta. Venäläiset saivat syvän sisäänmurron Näykkijärvellä 21. helmikuuta 1940. Suomalaiset saivat kuitenkin pidettyä sisäänmurron kurissa. Muita sisäänmurtoja syntyi Muolaanjärven alueella. 23. helmikuuta Kannaksen armeijan komentaja Erik Heinrichs antoi vain armeijakuntien ja divisioonien komentajille käskyn valmistella siirtymistä Taka-asemaan, ja Mannerheim antoi tähän luvan 27. helmikuuta. Muiden linjojen tapaan venäläiset tuhosivat myös Väliaseman välirauhan aikana, eikä sillä ollut jatkosodassa suomalaisille merkitystä.

## Lähteet
* Sotatoimet, Suomen sotien 1939–1945 kulku kartoin
Taka-asema

**Taka-asema** (**T-asema**) oli viimeinen Karjalankannaksen kolmesta puolustuslinjasta talvisodassa. Se kulki muidenkin puolustuslinjojen lailla Karjalankannaksen halki, pitkin Viipurinlahti–Viipuri–Tammisuo–Tali–Vuoksi–Räisälä–Vuoksi–Käkisalmi -linjaa. Sen linnoitustyöt alkoivat samaan aikaan kuin Väliasemallakin ja taistelujen siirtyessä sinne helmikuun lopussa 1940 se oli erittäin pahasti kesken. 

Vuoksi–Räisälä–Vuoksi–Käkisalmi-aluetta ei koskaan linnoitettu, joten käytännössä Taka-aseman loppuosa nojasi Vuoksea pitkin Taipaleeseen asti. Asemassa taisteltiin 29. helmikuuta–13. maaliskuuta 1940, aina Talvisodan loppuun asti. Taka-asemaa puolustivat suomalaiset 4.D, 3.D, 5.D, 23.D, 1.D, 2.D, 8.D sekä 7.D sekä Ryhmä Sihvo. Sitä vastaan hyökkäsi kahdeksan venäläistä armeijakuntaa, noin 21 divisioonaa. 12. maaliskuuta Taka-asemaan oli tullut seuraavia murtumia: 
*Viipurinlahdella Vilaniemeen ja Lihaniemeen venäläiset olivat tehneet maihinnousun ja katkaisseet Helsinki–Viipuri -maantien.
*Viipurin kaakkoiset ja itäiset esikaupungit oli menetetty.
*Tammisuolla ja Talissa syvät sisäänmurrot, Talissa Portinhoikkaan asti.
*Venäläiset olivat ylittäneet Vuoksen Vuosalmen alueella.
*Taipaleen Terenttilä oli miltei menetetty.
Rauhanneuvottelujen edetessä Mannerheim käski suomalaisia pitämään Taka-aseman, kun Stalin pyrki murtamaan sen. Suomalaisten puolustus kesti. Rauhan tultua suomalaiset vetäytyivät uuden rajan taakse ja venäläiset tuhosivat Taka-aseman käyttökelvottomaksi. VKT-asema rakennettiin myöhemmin Taka-aseman päälle.

## Lähteet
*Sotatoimet, Suomen sotien 1939-45 kulku kartoin
Sed

**sed** () on Unixille kehitetty ohjelmoitava ei-interaktiivinen tekstieditori tekstivirran käsittelyyn. Ohjelman on kehittänyt Lee E. McMahon Bell Labsissa vuonna 1973 tai 1974. 4.4BSD-version on kehittänyt Diomidis Spinellis. Ohjelman GNU-versio on saatavilla useille muillekin alustoille.

Ohjelma sai vaikutteita Ken Thompsonin kehittämistä ed ja grep -ohjelmista.
sed on sanottu olevan Turing-täydellinen.

Perl-ohjelmointikieli on saanut huomattavia vaikutteita sed:stä.

## Komennot
Tyypillinen käyttö on merkkijonon korvaus, jota varten ohjelma kehitettiin.

```bash
sed 's/teksti/korvaus/g' alkutiedosto > kohdetiedosto
```


.. jolla `teksti` korvataan sanalla `korvaus`.

## Katso myös
* AWK
* tr

## Lähteet

## Aiheesta muualla

* GNU sed manual 
* OpenBSD-version man-sivut
Römpötti

**Römpötti** () on maaseututaajama Karjalankannaksella  Makslahden maalaiskunnassa (Glebytševo), Leningradin alueen Viipurin piirissä. Taajama sijaitsee Koivistosta Viipurin johtavan rautatien varrella heti Makslahden nykyisen kuntakeskuksen pohjoispuolella. Sen itäpuolella on Venäjän ilmavoimien Pribylovon helikopteritukikohta.

## Römpötti Suomen Koiviston maalaiskunnassa
Suomelle kuuluessaan Römpötti oli osa Koiviston maalaiskunnan laajaa Makslahden kylää, ja muodosti sen puitteissa erillisen taajamansa, jonka sijainti vastasi lähinnä nykyistä Glebytševon keskustaajamaa. Römpötissä sijaitsi 1925 käyttöön otettu Makslahden rautatieasema ja tärkeäksi puutavaran vientisatamaksi muodostunut Makslahden satama. Nykyinen Römpötti käsittää vain tämän taajaman pohjoisosan.

## Lähteet
Baldwinin piirikunta (Alabama)

**Baldwinin piirikunta** on Yhdysvaltojen Alabaman osavaltiossa sijaitseva piirikunta. Se on nimetty Yhdysvaltojen senaatin jäsenen Abraham Baldwinin mukaan. Piirikunnan asukasluku oli vuoden 2010 väestönlaskennassa 182&nbsp;265, ja sen pääkaupunki on Bay Minette. Baldwinin piirikunta perustettiin 21. joulukuuta 1809.

## Maantiede
Yhdysvaltain väestönlaskentaviraston mukaan piirikunnan pinta-ala on 5&nbsp;250 km², josta 4&nbsp;135 km² on maata ja 1&nbsp;115 km² (21,24%) vettä. Se on pinta-alaltaan 12. suurin piirikunta Mississippi-joen itäpuolella. Piirikunnan alueella sijaitsee Gulf Shoresin kaupunki.

## Kuvia piirikunnasta

Tiedosto:Baldwin County Courthouse Bay Minette June 2013 1.jpg|Piirikunnan oikeustalo.
Tiedosto:Morning at Gulf State Park.jpg|Piirikunnan rannikkoa.


## Naapuripiirikunnat
*Monroen piirikunta (Alabama) - koillisessa
*Escambian piirikunta (Florida) - idässä
*Escambian piirikunta (Alabama) - idässä
*Mobilen piirikunta (Alabama) - lännessä
*Washingtonin piirikunta (Alabama) - luoteessa
*Clarken piirikunta (Alabama) - luoteessa

## Lähteet

## Aiheesta muualla
Rhodoksen piiritys (305–304 eaa.)

**Rhodoksen piiritys** (305–304 eaa.) oli yksi antiikin ajan kuuluisimmista piiritystaisteluista.

Makedonian sotapäällikkö Demetrios piiritti Rhodoksen kaupunkia pyrkimyksenään rikkoa rhodoslaisten liitto Ptolemaiosten Egyptin kanssa. Demetrios rakennutti helepoliina tunnetun suuren piiritystornin saadakseen kaupungin vallattua. Rhodoslaiset kuitenkin vastustivat Demetrioksen pyrkimyksiä onnistuneesti, ja kuningas lopettikin piirityksen vuoden jälkeen ja allekirjoitti rauhansopimuksen.

Vuosia piirityksen jälkeen rhodoslaiset myivät Demetrioksen hylkäämän helepoliin jäännökset ja rakennuttivat saamillaan varoilla auringonjumalaansa Heliosta esittävän patsaan piirityksen muistomerkiksi. Patsas opittiin myöhemmin tuntemaan Rhodoksen kolossina.

Kirjailija L. Sprague De Camp kuvasi piiritystä ja kolossin rakentamista historiallisessa romaanissaan *The Bronze God of Rhodes*.
Zarkus Poussa

**Jukka Markus ”Zarkus” Poussa** (12. heinäkuuta 1975 Vihti – 24. tammikuuta 2016 Tukholma, Ruotsi) oli suomalainen muusikko. Hänen pääinstrumenttinsa olivat laulu, rummut ja lyömäsoittimet.

## Nuoruus ja yksityiselämä
Poussa kiinnostui musiikista jo varhain ja aloitti musiikkiopintonsa kitaratunneilla. Hän opiskeli Sibelius-lukiossa. Poussa opiskeli myös basson- ja kitaransoittoa Oulunkylän Pop & Jazz Konservatoriossa. Hän suoritti parturi-kampaajan ammattitutkinnon pikakurssina ja toimi ammatissa kolme vuotta ennen kuin palasi muusikon uralle tutustuttuaan tarkemmin lyömäsoittimiin. Poussa asui avoliitossa näyttelijä-laulaja Vuokko Hovatan kanssa. Näyttelijä Maarit Poussa on hänen isosiskonsa.

## Ura
Taiteilijanimensä Poussa sai, kun hänen ystävänsä keksi hänelle DJ-nimeä mainoslehtiseen.

Poussa soitti monissa yhtyeissä, kuten Pekassa ja Sudessa, Giant Robotissa, RinneRadiossa, Hemma Beastissa ja Anna-Mari Kähärän Orkesterissa. Hän oli myös muusikkona *[[W-tyyli]]*-televisiosarjassa ja vastasi musiikista Yle Femillä esitetyssä ''Nuottien matkassa'' -ohjelmassa sekä veti alkuvuodesta 2007 Subtv:llä esitettyä viihdeohjelmasarjaa *[[Jokainen vieras on laulun arvoinen]]*, jossa hän sävelsi, sanoitti ja äänitti päivässä kappaleen muusta kuin musiikista tunnettujen henkilöiden kanssa. Lisäksi hän näytteli Q-teatterissa sekä elokuvassa *[[Saippuaprinssi]]*.

Poussa käytti paljon huumoria sanoituksissaan ja esiintymisissään. Poussan ensimmäinen sooloalbumi *Love Tracks* julkaistiin vuoden 2005 lopussa. Albumilla hän laulaa sekä suomeksi että englanniksi, soittaa lyömäsoittimia, kitaraa, bassoa ja syntetisaattoria sekä vastaa sävellyksistä, sanoituksista, äänityksestä ja miksauksesta.

Vuonna 2007 Poussa oli mukana *[[Ganes]]*-elokuvan soundtrackissa, jossa hän esitti muutaman kappaleen Remu Aaltosen kanssa. Vuonna 2013 ilmestyi Poussan toinen sooloalbumi *Positiivinen krapula,* jonka lauluntekijänä Poussa toimi ja jossa hän laulaa kokonaan suomeksi.

Poussa soitti myös Jukka Pojan yhtyeessä Kuules Crew.

## Kuolema
Poussa kuoli 24. tammikuuta 2016 saatuaan sairauskohtauksen Viking Linen M/S ''Gabriellalla'', jossa hän oli ollut edellisenä iltana Kuules Crew'n keikalla. Hyttikäytävältä elottomana löydetty Poussa saatiin elvytettyä laivassa, mutta hän kuoli matkalla sairaalaan.

Poussan muistokonsertti järjestettiin Helsingin Tavastialla 29. maaliskuuta 2016. Konsertissa esiintyivät muun muassa Ismo Alanko,&nbsp;Anssi Kela,&nbsp;Jukka Poika,&nbsp;Stig, Freeman, King Bong, Hemma Beast, Giant Robot, Anna-Mari Kähärä Orchestra ja Zarkus Poussa Orchestra.

## Soolotuotanto
### Albumit
* *Love Tracks* (2005)
* *Positiivinen krapula* (2013)

### Singlet
* Honey (2005)
* Nousimme pintaan (2013)

## Lähteet

## Aiheesta muualla
*
*
* Zarkus Poussan muistokirjoitus Helsingin Sanomissa
Piltunginjärvi

**Piltunginjärvi** on järvi Puokion kylän länsipuolella Puolangan kunnassa Kainuun maakunnassa. Sen pinta-ala on 268 hehtaaria, pituus 3&nbsp;800 metriä ja leveys 1&nbsp;500 metriä. Järvi kuuluu Oulujoen vesistöalueeseen, ja se laskee Oulujokeen Piltungin- ja Utosjokien kautta. Vetensä järvi saa pääasiassa siihen laskevasta Kalliojoesta ja suo-ojista.

Piltunginjärvi on matala, ja sen keskisyvyys on vain 1,5 metriä. Järven syvin kohta on 2,4 metriä, ja sen tilavuus on noin neljä miljoonaa kuutiometriä eli 0,004 kuutiokilometriä. Piltunginjärvellä on 14,6 kilometriä rantaviivaa, ja sen rannat ovat soista metsämaata. Järven lounais- ja koillisrannoille on rakennettu kesäasuntoja.

Järvessä on kartan mukaan noin 10 saarta saarta, joista yksi on nimetty. Nimetyssä saaressa, Kalmonsaaressa, on vanha hautapaikka.

## Lähteet
Sergio Mantovani

**Sergio Mantovani** (22. toukokuuta 1929 – 23. helmikuuta 2001) oli italialainen Formula 1 -kuljettaja. Hän osallistui kahdeksaan Grand Prix -kilpailuun, mutta starttasi vain seitsemään niistä. MM-pisteitä hän keräsi yhteensä neljä. Mantovanin paras sijoituksensa kilpailussa oli viides, jonka hän saavutti kaksi kertaa.

## Formula 1 -tulokset
(**lihavoitu** kilpailu tarkoittaa, että kilpailusta tuli pisteitä)

## Lähteet
Puokio

**Puokio** on kylä Puolangan kunnassa Kainuussa. 

Puokio sijaitsee Puokiovaaralla Puolangan ja Vaalan välisen seututien 800 varrella noin 20 kilometriä Puolangan kuntakeskuksesta lounaaseen ja noin 35 kilometriä Vaalan kuntakeskuksesta koilliseen. Kylän suurimmat järvet ovat sen länsipuolella sijaitsevat Puokio- ja Piltunginjärvet. 

## Kirjallisuutta
*Juntunen, Kauko (toim.): *Puokion juttuja : kyläkirja Kainuusta.* Puokion kyläyhdistys, 2004. .
Oterma

**Oterma** on kylä Vaalan kunnassa Pohjois-Pohjanmaalla. Kylä sijaitsee Oulujärven pohjoispuolella Paatinjärven ja Otermanjärven alueella Vaalan ja Puolangan välisen seututien 800 varrella, noin 20 kilometriä koilliseen Vaalan keskustaajamasta.

Otermajärven etelärannalla Vehka- ja Säynäjälahden rannalla sijaitsee Lapinsalmen alue, josta johtaa pengertie Lapinniemeen Lapinsalmen, järven kapeimman kohdan poikki. Järven luoteisosassa on Kaihlalahden alue. Suurin osa asutuksesta sijaitsee järven pohjoisrannalla Koukkarinlahden–Talliniemen alueella vanhan koulun läheisyydessä. Myös Paatinjärven rantojen asutus kuuluu Oterman kylään.

Alue on vanhaa saamelaisten asuinaluetta. Lapinsalmen järvikapeikon kohdalta voi vieläkin löytää jäänteitä saamelaisten rakentamasta kalapadosta. Saamelaisten asutus tulee ilmi myös paikannimistä kuten Saamasten lahti (nykykartoissa Saunasten lahti), Lapinsalmi ja Kotasuo.
Aitopanssarimonnit

**Aitopanssarimonnit** (Callichthyinae) ovat panssarimonneihin kuuluvia kaloja. 

## Suvut
Aitopanssarimonnien alaheimossa on viisi sukua:: 
*panssarimonnit (*Callichthys*)
*ritarimonnit (*Dianema*)
*rantamonnit (*Hoplosternum*)
**Lepthoplosternum*
*haarniskamonnit (*Megalechis*)

## Koko ja ulkonäkö
Aitopanssarimonneilla (kuten panssarimonneilla yleensäkin) ei ole suomuja vaan pitkistä luulevyistä muodostunut panssari. Aitopanssarimonneilla on kaksi paria eteenpäin sojottavia viiksiä. Viikset ovat usein pitkät ja ulottuvat taakse käännettyinä selkäevän tyveen saakka. Viiksien lisäksi aitopanssarimonneilla voi olla nauhamaisia lisäkkeitä yläleuassaan ja läppämäisiä alaleuassaan. Toisin kuin monnisilla aitopanssarimonnikoiras on yleensä suurempi kuin naaras.

## Alkuperä
Panssarimonnit ovat kotoisin Etelä-Amerikasta ja ovat levinneet ylhäältä maanosan pohjoisosasta alas Argentiinan pohjoisosaan saakka.

## Käyttäytyminen ja lisääntyminen
Aitopanssarimonnit ovat pohjakaloja ja etsivät ruokaa pohjasta.

## Vesiolot ja ravinto
Aitopanssarimonnit tyytyvät tavanomaisiin vesioloihin ja syövät peruskuivaruokaa. Ne tonkivat ruokaa soran joukosta, jonne ruoka helposti muuten jäisi pilaantumaan, ja ovat näin ollen hyviä "roskisdyykkareita".

## Katso myös
* Luettelo panssarimonneista

## Lähteet
Aasian kisat

**Aasian kisat**, (myös *Asian Games* tai *Asiad*) ovat monilajinen Aasiassa järjestettävä urheilukilpailu. Kisat järjestetään joka neljäs vuosi. Kisoja säätelee Aasian olympiakomitea Kansainvälisen olympiakomitean valvonnassa. Ensimmäiset Aasian kisat pidettiin 1951 Delhissä, Intiassa.

Vuoden 2018 Aasian kisat järjestettiin Jakartassa, Indonesiassa. Seuraavat kisat oli tarkoitus järjestää Hangzhoussa, Kiinassa vuonna 2022, mutta ne siirrettiin koronaviruspandemian vuoksi vuoteen 2023.

Tapahtuman historia juontaa Kaukoidän mestaruuskilpailuihin (The Far Eastern Championship Games), joita järjestettiin Japanin Keisarikunnan, Filippiinien ja Kiinan tasavallan välillä vuosina 1913–1934. Vuoden 1938 kisat peruuntuivat, kun Japani hyökkäsi Kiinaan ja valloitti Filippiinit. Toinen maailmansota levisi Tyynellemerelle ja kisat taukosivat aina vuoteen 1951 saakka.

Toisen maailmansodan jälkeen alkoi Aasian dekolonisaatio, jonka seurauksena entiset siirtomaat alkoivat itsenäistyä. Tämä avasi mahdollisuuden herättää Aasian kisat jälleen henkiin.

## Osallistujavaltiot
Lukuisten muutosten jälkeen nykyiset osanottajamaat ovat seuraavat

## Järjestäjäkaupungit

;Huomautukset

## Katso myös
*Aasian talvikisat
*Asian Indoor Games eli Aasian sisäpelikisat

## Aiheesta muualla

*Aasia olympiakomitea
Alive ’95

**'Alive ’95**' on Gamma Rayn ensimmäinen livealbumi. Se julkaistiin toukokuussa 1996.

## Kappaleet

# ”Land of the Free” – 5:29
# ”Man on a Mission” – 5:54
# ”Rebellion in Dreamland” – 8:24
# ”Space Eater” – 4:45
# ”Fairytale” – 0:44
# ”Tribute to the Past” – 4:48
# ”Heal Me” – 7:27
# ”The Saviour” – 1:30
# ”Abyss of the Void” – 5:54
# ”Ride the Sky” – 5:57 (Helloween-cover)
# ”Future World” – 7:28 (Helloween-cover)
# ”Heavy Metal Mania” – 6:27 (Holocaust-cover)
# ”Lust for Life” (bonus) – 6:14

## Kokoonpano
* Kai Hansen – laulu
* Dirk Schlächter – kitara, koskettimet
* Jan Rubach – bassokitara
* Thomas Nack – rummut

## Aiheesta muualla
* 
*
Trubadurix

**Trubadurix** () on Asterix-sarjakuvissa esiintyvä gallialaiskylän bardi. Omasta mielestään hän on nero, toisten mielestä hänen laulunsa on sietämätöntä. Yleensä kaikki kuitenkin pitävät hänestä, kunhan hän vain ei laula. Trubadurix oli mukana jo ensimmäisessä Asterix-albumissa *[[Asterix gallialainen]]*.

Aina kun Trubadurix ehdottaa laulua, joku kyläläisistä – useimmiten kylän seppä Caravellix – hakkaa häntä ja huutaa: ”Sinä et laula! Sinä et laula!” Kun muut gallialaiset seikkailun päätyttyä juhlivat, Trubadurix köytetään yleensä puuhun suukapuloituna, jotta hän ei voisi laulaa. Muutamissa tarinoissa Trubadurix on kuitenkin päästetty osallistumaan kyläjuhlaan.

Trubadurix on ulkonäöltään vaaleahiuksinen ja viiksekäs. Hän pukeutuu punaiseen viittaan. Lauluaan hän säestää yleensä lyyralla. Eräissä myöhäisissä albumeissa Trubadurixin laulu on niin hirveää, että se aiheuttaa sateen ja ukonilman, minkä vuoksi häntä tarvittiin pelastamaan kuivuudesta kärsinyt Gangesin laakso albumissa *[[Asterix Intiassa]]*. Albumin *[[Ruusu ja miekka]]* mukaan Trubadurix on myös kylän lasten opettaja.

## Lähteet